AlexejDobrolubov/national_council_slovak_2010 huggingface dataset:
6. schôdza NR SR - 4.deň - B. popoludní
Dátum: 2023-12-12
Poslanec: Kišš, Štefan (PS)
Druh vystúpenia: Vystúpenie s faktickou poznámkou

22. Ďakujem pekne. V tom lex konsolidácia máme zásadné otázky, že k otázke environmentálnej alebo klimatickej sme sa dostali až teraz. Super, Michal, že sa o tom konečne môžme rozprávať a že si dal tento príspevok. Ja by som chcel doplniť, že na samotnú zelenú transformáciu máme dnes z rôznych európskych zdrojov k dispozícii pätnásť miliárd eur. Väčšina z nich modernizačný fond, plán obnovy, eurofondy a ďalšie dokonca nie sú ani rozpočtovo negatívne, teda nezvyšujú deficit, čo zvyšuje deficit, sú zdroje v envirofonde, kde sme za viac ako dekádu naakumulovali na účtoch viac ako miliardu eur, ktoré nám tam ležia a nepomáhajú ekonomike. Ja by som chcel podporiť vládu v snahe čo najskôr investovať tieto peniaze, pretože keď chcete ozdraviť verejné financie, a to ako sa radi hlásite k tomu, že by to nemalo dopadať na ľudí, tak toto je spôsob. A keď to urobíte čím skôr, tak v treťom alebo štvrtom roku, ak vydržíte, vašej vlády, nás tá konsolidácia bude bolieť menej, pretože prinesie úžitok ľuďom, firmám, celej ekonomike. A to jednak spôsobom, že budeme menej závislí od cudzích energií vďaka diverzifikácii našich zdrojov a čo je ešte podstatnejšie pre ľudí energie môžu byť lacnejšie. Zopakujem, môžeme mať lacnejšie energie vďaka tomu, že minieme cudzie peniaze európske.
6. schôdza NR SR - 4. deň - A. dopoludnia
Dátum: 2023-12-12
Poslanec: Kišš, Štefan (PS)
Druh vystúpenia: Vystúpenie s faktickou poznámkou

117. Ďakujem pekne, Simona, že si pomenovala tiež dôsledky opatrenia, ktoré, ktoré znižuje dôchodky budúcim dôchodcom. Myslím si, že to treba viackrát zopakovať, aby si to vypočuli všetci poslanci koalície. Počas tvojej rozpravy som ich narátal v pléne sedem vrátane teda pána spravodajcu, predsedajúceho. Teraz je ich už trošku viacej, ale teda keby sa veľmi pravidelne prestriedali, tak to znamená, že stačí, že to povieme desaťkrát a si to vypočuje každý. Keď budú teda vždycky každý desiaty poslanec v pléne. Doteraz ste nám zobrali z II. piliera 130 eur v priemere, ako sme vraveli aj kolegyňa Petrík. Týmto presunom z II. piliera nám beriete ďalšie desiatky na dôchodkoch. A nielen to. Ako som hovoril vo svojom vystúpení, ako som hovoril vo svojom vystúpení, beriete peniaze aj súčasným dôchodcom, pretože to, ako sa predražia, predraží obsluha dlhu, tak vďaka tomu dnes zaplatíte 13. dôchodky súčasným dôchodcom, ale keby ste, keby ste dôsledne konsolidovali a nezvyšovali dlh, tak v kampani v roku 2026-2027 by ste mohli dôchodcom zaplatiť 13. dôchodok, 14. dôchodok, 15. dôchodok, dokonca možno aj 16. dôchodok. Pán predseda, to by bola predvolebná kampaň, čo poviete?
6. schôdza NR SR - 4. deň - A. dopoludnia
Dátum: 2023-12-12
Poslanec: Kišš, Štefan (PS)
Druh vystúpenia: Vystúpenie s faktickou poznámkou

63. Ďakujem pekne všetkým kolegom, kolegyniam za faktické poznámky. Áno, pán Pročko, však viete, vieme všetci, že dôležitá charakterová črta tejto vlády sú výhovorky a v každej oblasti, v každej téme počúvame, ako za problémy môže niekto iný. Nebudem sa vyjadrovať ku všetkým aj vzhľadom na krátkosť času, ale možno pani poslankyňa Vaľová k mojej obľúbenej téme dôchodky. Tak za prvé neplatí, že kto rozpráva hlasnejšie, má viac pravdu a tiež neplatí, že keď zvýšite príspevok do Sociálnej poisťovne na úkor druhého piliera, tak sporitelia v prvom pilieri budú mať vyšší dôchodok. Tak to nefunguje. A ja zvažujem takú rubriku, že základy hospodárskej politiky pre všetkých, ktorí budú mať záujem a ja pozývam všetkých poslancov a poslankyne SMERU aj HLASU, SNS, kohokoľvek v tejto sále, ak máte záujem, ja sa rád s vami porozprávam o akejkoľvek z týchto tém, prinesiem vám dáta, argumenty, môžme sa o tom pobaviť, ale takto to nefunguje, ako ste povedali.
6. schôdza NR SR - 2. deň - A. dopoludnia
Dátum: 2023-12-07
Poslanec: Kišš, Štefan (PS)
Druh vystúpenia: Vystúpenie s faktickou poznámkou

73. Ďakujem pekne. Chcel by som potvrdiť a oceniť, že podobne, ako hovoril pán minister financií, tiež vnímam, že tá diskusia tu je a je, je korektná. Takže to veľmi oceňujem. Napriek tomu, ako bolo spomenuté, ku lex konsolidácia by sme sa aj na výbore mali rozprávať priamo s pánom ministrom vzhľadom na zásadnosť tohto, tohto balíčka. Tiež súhlasím, že, a ako som spomínal v rozprave, minulá vláda spôsobila to rozvrátenie verejných financií, ale tá minulá v roku 2016 a ´20, ako, ako som hovoril a podporil som to dátami, a takisto aj zo strany OĽANO by bolo korektné hovoriť nielen o deficite ´22, ale aj ´23, ktorý je naopak oveľa vyšší a tiež je zodpovednosťou vlády, vtedy pána Hegera, takže je potrebné o tom hovoriť spolu, ale tie dáta vám tiež relatívne vychádzajú, takže odporúčam to takto aj komunikovať. A zaznela otázka od pána ministra, mnou odporúčaná konsolidácia by bola cieliť trojpercentný deficit v roku 2027, možno ´26, podľa ekonomickej situácie, ktorá sa bude nejakým spôsobom vyvíjať najbližšie tri roky. To by bol podľa mňa optimálny balans medzi konsolidáciou a podporou ekonomiky aj cez výdavky vrátane teda, samozrejme, rozumných sociálnych balíčkov.
6. schôdza NR SR - 2. deň - A. dopoludnia
Dátum: 2023-12-07
Poslanec: Kišš, Štefan (PS)
Druh vystúpenia: Vystúpenie s faktickou poznámkou

48. Ďakujem pekne. Pán minister, máme avizovaný výbor finančný na obed, ešte nepotvrdený, ale teda ja by som bol v každom prípade veľmi rád, keby ste tam prišli k takejto dôležitej legislatíve, aby som sa mohol o tom porozprávať s vami. Ďakujem.
6. schôdza NR SR - 2. deň - A. dopoludnia
Dátum: 2023-12-07
Poslanec: Kišš, Štefan (PS)
Druh vystúpenia: Vystúpenie s faktickou poznámkou

20. Ďakujem pekne. Pán poslanec Šalitroš, za obdobie 1,1 % v tomto roku a 2,5 % v roku 2026. Tak ako som povedal v rozprave, pozrite si tú správu, tú správu. No veľmi jednoduchý interface, veľmi jednoduchý jazyk, zhrnutie je veľmi krátke, dá sa to veľmi ľahko pochopiť. A nie, nie deti týchto ľudí doplatia na takéto oparenia, ale, ale, ale naše deti a my zo svojich daní zaplatíme vaše sociálne opatrenia.
15. schôdza NR SR - 12.deň - A. dopoludnia
Dátum: 2024-06-28
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

198. Ďakujem veľmi pekne, pán poslanec, za tvoj príspevok. Ja rozumiem tomu základnému odkazu, je, že celé Slovensko je varené, všetky inštitúcie sú varené a jednoducho demokracia tu začína byť žaba. Pomaly sa, pomaly sa varí. Ja som veľmi zvedavá aj, ako dopadne rozhodnutie Ústavného súdu vo veci Trestného zákona, pretože toto bude jeden z kľúčových momentov, ako sa postaví k samotnému procesu, lebo naozaj prísť sem vlastne s novým Trestným zákonom, to už môžete prísť aj koalícia s novým Občianskym zákonníkom – veď už aj ten mal byť dávno – pod pazuchou a chcieť ho zo dňa na deň vlastne odhlasovať a tváriť sa, že je to v poriadku, a o tomto presviedčať Ústavný súd. Už len toto. A popritom tu robiť frašku a hru, či to premiér odovzdá, neodovzdá, kde sa nachádza návrh zákona, či u predsedu parlamentu, a kto ho mal, a či sa nestratil po ceste k ministrovi spravodlivosti a prečo nie je v Zbierke zákonov, len hru na to, aby sa k tomu ani Ústavný súd nedostal, že toto je jednoducho varenie demokracie. Varenie nás všetkých. A... a ja... a už, už treba povedať, že dosť! Áno, treba využívať všetky nástroje, ktoré máme, lebo jedna vec je vyhrať voľby a mať v rukách moc, a potom nemať absolútne žiadne zábrany, a táto koalícia proste nemá žiadne zábrany nikde v ničom a osobitne nie v kultúre. Tam by som povedala, že tá kultúra, keby sme si zobrali iba jeden rezort, tak tá kultúra v tomto je proste obrazom celej, celej koalície, ale nechcem zabúdať ani na rezort životného prostredia, takže je to zložité vybrať si iba jeden rezort. Takže ja toto, toto považujem za základný odkaz. Áno, sme varení ako žaby a začína to byť veľmi nebezpečné, a preto áno, využívame aj túto obštrukciu, aby sme na to jasne poukázali, že takto ďalej sa to proste nemá robiť... (Prerušenie vystúpenia časomerom.)
15. schôdza NR SR - 11.deň - A. dopoludnia
Dátum: 2024-06-27
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

81. Ďakujem veľmi pekne, pani poslankyňa, za upozornenie na všetky riskantné veci, ktoré sú v tomto návrhu zákona. Ale ten návrh zákona, treba povedať, je jasná hmla okrem toho, že je to obrovský risk krajiny vstúpiť do základných politických práv, ktoré sú kľúčové pre demokraciu, takto rýchlo bez žiadneho uváženia a bez žiadneho priameho súvisu s tým, čo sa stalo, so samotným atentátom na premiéra, tak je to hmla na doživotnú rentu pre premiéra. A pritom nech sa páči, tak nech sa to volá návrh zákona o doživotnej rente Roberta Fica, lebo tak to je. O tomto je kľúčové, vlastne bezpečnostné opatrenie v tomto zákone. Ale veď strana SMER, keď chce, nech zabezpečí doživotnú rentu Robertovi Ficovi. Veď máte na to naozaj dosť peňazí v rozpočte. Prečo sa na to máme všetci skladať? Keby ľudia chceli Roberta Fica mať za prezidenta so všetkými náležitosťami, tak by ho zvolili vo voľbách, prezidentských, ale bol neúspešný. Lex atentát je len hmla, zásterka na doživotnú rentu, nie je to žiadne bezpečnostné opatrenie. Ale my sme vám navrhli bezpečnostné opatrenie podľa vzoru z iných krajín. A to, aby policajný útvar bol špeciálny, zameraný na vyhrážky, ktoré sú znásobené práve po tomto atentáte, aby tu bola osobitná jednotka aj pri parlamente, to ste odmietli. To znamená, jasné opatrenie, ktoré sa ujalo v iných krajinách, ktoré mali naozaj problém aj s vyhrážkami a s napätím v spoločnosti, to ste odmietli. Prijali ste hmlu, aby ste zakryli doživotnú rentu Robertovi Ficovi. To je hanba.
15. schôdza NR SR - 10.deň - B. popoludní
Dátum: 2024-06-26
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

36. Ďakujem veľmi pekne, budem reagovať na pána poslanca, nie na môjho predrečníka. Juraj, ďakujem veľmi pekne za tvoje vystúpenie. Ja sa tiež ešte prihlásim aj v rámci ústnej rozpravy, ale myslím si, že možno asi toto treba viackrát povedať, nakoniec už to povedal aj pán poslanec Spišiak. Jednoducho nastavujete tu novú kultúru. Nastavujete kultúru, že vám nevadí, že ľudia, ktorí sú tu obžalovaní zo závažnej trestnej činnosti, obvinení, a to nie z dopravnej nehody, kde došlo k úmrtiu človeka, nedošlo, prepáčte, ale to nebolo úmyselné zabitie. Viete veľmi dobre, proste ako je to pri trestných činoch a pri dopravných nehodách, kde dochádza k tragickým úmrtiam. A toto jednoducho vôbec nerozlišujete, že tieto obžaloby sú zo závažnej trestnej činnosti spojené s organizovaným zločinom, jednoducho tak to je, z toho je obžalovaný pán poslanec Gašpar. Veď to bol problém pre jeho nomináciu na Slovenskú informačnú službu. Tak veď môžte si o tom myslieť hocičo, môžete byť presvedčení a určite ste presvedčení o jeho nevine a o tom, že všetko sa ešte ukáže. Veď to je absolútne v poriadku, o tom prezumpcia neviny je. Ale v tomto momente je obžalovaný, okrem aj iného obvinenia a neviem, ešte koľko iných trestných stíhaní, nemám úplne, najlepšie to vie určite pán poslanec Gašpar, ale prinajmenšom všetci vieme, že je tam kauza Očistec, ktorá súvisí s organizovaným zločinom, a kým sa neočistí, tak jednoducho nie je namieste, aby bol podpredsedom parlamentu. V každej slušnej spoločnosti to jednoducho takto platí.
15. schôdza NR SR - 10.deň - A. dopoludnia
Dátum: 2024-06-26
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

80. Ďakujem pekne. Pán poslanec, no chcete dať dole predsedu výboru Michala Šipoša preto, lebo mal za to, že je dôležité mať stanovisko Rady pre rozpočtovú zodpovednosť. No, veľmi pekne ďakujem a gratulujem, že toto si žiadal predseda výboru, lebo čo iné si pýtať, ak riešime zákon ešte v skrátenom legislatívnom konaní, ktorý má jednoznačný dopad na rozpočet, ako pýtať si stanovisko Rady pre rozpočtovú zodpovednosť? Veď to je absolútne logické, že od opozičného predsedu výboru, že to jedného napadlo a že si to jasne pýta, že toto je jeho úloha. Toto je jeho úloha. Ja si dovolím len upozorniť, že jedno zo stanovísk, ktoré prišli k tej hanebnej novele Trestného zákona od bývalého ústavného sudcu Ladislava Orosza, veď to je vlastne aj váš súpútnik stranícky, ktorý sa stal sudcom Ústavného súdu, teraz už nie je sudcom Ústavného súdu, ukončil funkčné obdobie, robí na katedre ústavného práva v Košiciach, a dal stanovisko jednoznačné, že to, čo mu chýba pri tej hanebnej novele Trestného zákona, je stanovisko Rady pre rozpočtovú zodpovednosť. A že to tiež je podľa neho jeden z dôvodov, že to bolo bez akejkoľvek analýzy dopadu, čo to bude znamenať pre spoločnosť, aj finančného, že toto je základný dôvod protiústavnosti. Takže to, čo urobil Michal Šipoš, je splnenie jeho kľúčovej úlohy ako opozičného poslanca. Ja mu za to veľmi pekne ďakujem. No, chcete ho dať dole preto, lebo je pre vás nepohodlný. Nemáte žiadnu oporu v zákone. Takisto ako chcete dať dole nepohodlných špeciálnych prokurátorov, nepohodlných sudcov, nepohodlnú NAKU, nepohodlnú predsedníčku výboru, kontrolného výboru SIS, lebo si dovolila kritizovať SIS, no tak teraz chcete dať dole predsedu výboru, ktorý si pýtal stanovisko Rady pre rozpočtovú zodpovednosť. No ďakujem... (Potlesk.)
15. schôdza NR SR - 9.deň - B. popoludní
Dátum: 2024-06-25
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

126. Ďakujem veľmi pekne, pán poslanec, určite zajtra je zvolaný výbor, určite bude priestor. Ja som chcela, aby ten výbor bol skôr, ale predstavitelia Slovenskej informačnej služby, ktorí sú tu nevyhnutní s ohľadom k bodom programu, jednoducho nemali skôr čas a priestor, aby tento výbor bol v rámci tejto schôdze, takže preto je až na konci schôdze, ináč by bol skôr a určite by bol priestor sa rozprávať aj o veľa iných veciach. A ja by som ešte možno sa vrátila aj k jednému z tých bodov, aby sme videli tú absurdnosť. Ak je vôbec ako dôvod na odvolanie predsedu kontrolného výboru uvedené, že je to preto, že bol presunutý ten, ten výbor ako schôdza z jedného dňa na iný pre kolíziu výborov, ale pritom súčasne dochádza k tomu, že koalícia sa rozhodne, že nepríde na výbor, ktorý je riadne zvolaný, a tak zamedzí tomu, aby bol uznášaniaschopný, keď dôjde k zrušeniu schôdze preto, že predseda sa rozhodne, že bude kratšia prestávka, hej, s podporou koalície celej a už nebude trvať dve hodiny, ale hodinu, a to znamená, že bolo zrejmé, že nie je možné, aby v tom čase potom rokoval výbor, pretože je množstvo iných výborov, kedy tí poslanci vlastne sú v iných výboroch, tak ja kvôli tomu ruším schôdze výboru, tak toto nie je problém, ale to, že dochádza ku kolízii medzi výbormi a ja kvôli tomu presúvam schôdzu, ktorá sa riadne uskutoční, aby si poslanci mohli splniť svoju možnosť byť účastní aj iného výboru, na ktorom chcú byť, za to ma idete odvolávať? Veď to je absurdné. Veď to je absurdné, veď to vôbec nie je nezákonné, naopak, dávam priestor tomu, aby poslanci mohli v plnosti využívať svoje právo byť účastní na výbore, a je úplne jedno, či sú tu členmi, alebo nie. A osobitne ak chcú byť na výbore, kde sa jedná o vec, ktorá je neopakovateľná.
15. schôdza NR SR - 9.deň - B. popoludní
Dátum: 2024-06-25
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

112. Ďakujem veľmi pekne. Pán poslanec, použil si viacero porovnaní a ja sa vrátim trochu možno aj k tomu, že, aj k tej mojej kritike, ktorá začala ako predsedníčky kontrolného výboru SIS. To nebolo moje rozhodnutie, že treba vymenovať bývalého pána poslanca Gašpara mladšieho za šéfa SIS napriek tomu, že zákon a ústava predpokladá, že je vymenovaný prezidentkou, a toto obísť. To nebolo moje rozhodnutie, to bolo rozhodnutie koalície. Ak si koalícia myslela, že opozícia nič nepovie a že predsedníčka kontrolného výboru len v tichosti bude zvolávať schôdze, no tak toto, si myslím, že musela vedieť, že to tak nebude. Musela vedieť, že sa určite hlasno ozve, napriek tomu jej to stálo za to, napriek tomu jej to stálo za to, lebo vie čítať zákon a vie, že šéfa SIS menuje prezident, prezidentka. Ale toto chceli obísť, toto chceli obísť a tak vymysleli zmenu štatútu, aby tam bývalého poslanca Gašpara mladšieho dostali. Tak keď sa pre toto rozhodli, tak museli očakávať, že každý riadny predseda kontrolného výboru SIS urobí všetko pre to, aby prešetril takýto postup, všetko, čo má k dispozícii. Ak ma chcete odvolávať za to, že som využila tieto oprávnenia, tak to sa jednoducho inak ako pomsta nedá nazvať. Nedá. Ale nemuseli, nemuselo to takto byť, lebo vy ste mohli predsa počkať a mohli ste ísť riadnou, zákonnou a ústavnou cestou, takže to rozhodnutie ste urobili vy, prečo z mojej strany tá kritika bola taká hlasná a taká dôsled... (Prerušenie vystúpenia časomerom.)
15. schôdza NR SR - 8.deň - A. dopoludnia
Dátum: 2024-06-21
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

80. Pán minister, ja mám iba dve minúty, nie je šanca, aby som na všetko reagovala, ale som rada, že ste sa zapojili do diskusie, lebo tá diskusia je naozaj veľmi dôležitá, aby tu medzi nami prebiehal dialóg. Povedali ste množstvo vecí. Neviem s množstvom tých záverov súhlasiť, tak veľmi v skratke skúsim. Hlavné správy. No, to bolo dočasné opatrenie bez toho, aby som o tom sa rozprávala. Vy robíte trvalé opatrenie pre zákaz zhromažďovacieho práva. A teraz hneď problém nie je a nevyzerá, že by bol problém v lete. Kľudne to mohlo ísť do riadneho pripomienkového konania. Vydanie Roberta Fica. No, nech by akokoľvek rozhodla Národná rada, tak nakoniec by o tom rozhodoval súd prvostupňový, druhostupňový, veď tu sa jedná len o to, či sa to nechá na rozhodnutie súdu. Krvavé paprče. No, to ste uviedli, vlastne ste ma za vrahyňu označili aj vy, tak to pochopili aj vaši voliči a tomu čelím dodnes a som tomu stále vystavená, lebo stále sa to vracia vo všetkých debatách, kde sú oponenti z vášho tábora. Proste tak to je. Ja tomu čelím. A z toho, čo ste uviedli, spomínali ste skôr, teda ja vás rozumiem, že nesúhlasíte s tým, že generál Lučanský bol vôbec vo väzbe, ale to bolo jednoducho rozhodnutie súdu. Akokoľvek spochybníte čokoľvek, to naozaj mi nemôžete takto proste urobiť tú skratku, tá tu naozaj nesedí. Prípad pána advokáta Krivočenka. No, Zbor väzenskej a justičnej stráže naozaj urobil maximum, to je z toho všetkého zrejmé. Ja som nevedela mu nijako pomôcť. A teraz ak nesúhlasíte s tým, že bol vo väzbe, rozumiem, to bolo rozhodnutie súdu, ale tam predsa nemôže minister nijako do toho vstupovať, nemôže, nemá ten priestor. Ventilácie nemali ľudia aj v civilných nemocniciach. Viac času už nemám, na záver, bohužiaľ, aj dnešná tlačová beseda SMER-u ukázala, že vyťahuje veci zo spisu... (Prerušenie vystúpenia časomerom.)
15. schôdza NR SR - 7.deň - B. popoludní
Dátum: 2024-06-20
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

107. Ďakujem veľmi pekne, pani poslankyňa, za váš príspevok. No, máte úplnú pravdu. Z RTVS, ktorá sa stala naozaj verejnoprávnou televíziou a rozhlasom, sa tu má stať štátna televízia. Najprv jej zobrali peniaze a teraz jej zoberú obsah. A tí, ktorí nám budú tvoriť obsah, tak to budú ľudia ako pani Šimkovičová, pán Kotlár, pán Huliak, pán Danko, tí budú určovať to, čo bude v Slovenskej televízii a v rozhlase. A my sa vrátime tam, kde sme boli pred 1989, žiadna kritika, lebo toto je problém, že verejnoprávna televízia a rozhlas je proste schopná a spôsobilá dnes naozaj kriticky, nezávisle reagovať na dianie v spoločnosti a, samozrejme, že aj na správanie politikov, aj vládnych politikov. Lebo to jednoducho k demokracii patrí. Jednoducho ono je to naozaj tak, že médiá sú strážcom demokracie. A určite nie náhodou sme sa stali aj členskou krajinou tzv. koalície Freedom, Media Freedom Coalition, ku ktorej sa zaviazal Peter Pellegrini, súčasný prezident. Tak ja som veľmi zvedavá, keď sa mu dostane tento zákon na stôl, ako splní záväzok, ktorý dal za Slovensko, že budeme chrániť nezávislosť médií, vrátane verejnoprávnych médií, vrátane verejnoprávneho rozhlasu a televízie. Lebo to, čo predkladáte je v príkrom rozpore so všetkým, k čomu sme sa zaviazali v tejto spolupráci a v tejto koalícii s ostatnými 50 krajinami v rámci sveta. A je absolútna neúcta, ktorú prejavujete, pani ministerka, že namiesto toho, aby ste sledovali túto diskusiu, ktorá je tu obmedzená, tak si tu esemeskujete, rozprávate sa s pánom poslancom Huliakom, s pánom poslancom Kotlárom, a neviete... (Prerušenie vystúpenia časomerom.)
15. schôdza NR SR - 6.deň - B. popoludní 1. záznam
Dátum: 2024-06-19
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

42. Ďakujem veľmi pekne, pán poslanec. Ja si myslím, že tvoje vystúpenie je veľmi dôležité pre porozumenie tej citlivosti práva zhromažďovať sa a ja si myslím, že je naozaj veľmi dôležité si tu hovoriť aj exaktné príklady, ktoré prichádzajú do úvahy, a hľadať naozaj tú hranicu, ktorá je proste správna a dobrá. A toto je asi najviac naozaj to, čo nás vyrušuje na tomto návrhu, že je tu množstvo vecí, je to pomerne rozsiahla právna úprava, ktorá sa má hneď prijať, a takýto citlivý rez tu nie je vidno. Naopak, skôr je to hrubý rez priamo aj cez zhromažďovacie právo a vnímame to ako nebezpečné, že aj akokoľvek sa na to pozeráme, že koalícia môže mať dobrý úmysel, tak jednoducho môžme odoprieť ľuďom základné právo v situáciách, kedy to bude dôležité uskutočniť podľa pravidiel, ktoré máme dnes, a tie nové pravidlá, ktoré chcete zaviesť, tak im to už neumožnia a nebude to jednoducho pre zdravú demokratickú spoločnosť dobré. A naozaj sme neprišli zatiaľ na žiadny dôvod, prečo to musí ísť tak rýchlo, prečo musíme takto zasahovať do zhromažďovacieho práva, k tomu ste nám vlastne nedoniesli žiadny dôkaz takejto náhlosti, nutnosti, nevyhnutnosti takto to teraz riešiť. Toto jednoducho na stole nemáme, tak potom asi veľmi ťažko môžete očakávať, že proste vieme to prijať a najmä keď vlastne aj tá diskusia s nami prebieha veľmi v zúženom priestore. Ďakujem pekne.
15. schôdza NR SR - 6.deň - B. popoludní 1. záznam
Dátum: 2024-06-19
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

34. Ďakujem veľmi pekne, pán poslanec. Páčila sa mi osobitne znovu tá časť, kde ja si myslím, že treba si naozaj spolu vzájomne úprimne povedať, že či chceme vyjsť nejakou cestu, kde sa stretneme aj s koalíciou na opatreniach, alebo proste ten záujem tu nie je. Pretože ak tu ten záujem je, tak by tu mal byť nejaký priestor na diskusiu, kde budeme privzatí ako partneri, ale, bohužiaľ, také niečo sa tu nedeje. A áno, tak ako ste aj povedali, tá osobitná ochrana, ktorá tu má byť zabezpečená automaticky, tak ja tam nevidím žiadny potrebný skutkový základ teraz bez ďalšieho, pretože je zjavné, že operatívne tu funguje, že ten, kto potrebuje ochranu, tak jednoducho ju dostane. Tak či už ju dostal pán poslanec Glück a neviem koľkatí poslanci, ale som pochopila, možno aj vy, pán poslanec Gašpar, ste dostali, ja neviem, veď ale to je absolútne v poriadku, to znamená, ak je tá situácia taká, že to treba, tak jednoducho je tu na to mechanizmus, aby to tá osoba dostala. Či je to poslanec, či je to novinár, či je to sudca, alebo prokurátor, bez ohľadu na to, či to automaticky má mať alebo nie. A potom ono to naozaj tak je, že aj tie kapacity sú nejaké, my sme riešili, že či vôbec tí ľudia, ktorí dnes majú vlastne ochranu automaticky, či vôbec ju majú mať, pretože sa javil nedostatok osôb, ktoré sú na to pripravené, aby poskytli takúto ochranu týmto osobám. To znamená, že vy keď to takto naširoko idete, idete zabezpečiť zo zákona, tak sa naozaj veľmi ľahko môže stať, že potom tí ľudia, ktorí to potrebujú, tak proste nedostanú kvalitných ľudí, ktorí ich majú chrániť, jednoducho lebo takí nebudú, hej, nezvesíme ich len tak, a naopak budú ju mať tí, ktorí to nepotrebujú. A to mi potom pripomína policajný štát, že naozaj rozhadzovať tú policajnú ochranu kade-tade, veď to súvisí aj s autom, aj s vodičom, ktorý je policajt, aj s ochrankárom potom ďalším... (Prerušenie vystúpenia časomerom.)